NaiveNeuron/SloPal huggingface dataset:
Heger, Eduard, poslanec NR SR (2019-09-17):
Ďakujem, pán kolega. No ten jazyk ste neustrážili. My nemáme náčelníka, ja nemám žiadneho náčelníka a takže neviem, o kom hovoríte. Ale čo sa týka tých žien, my tú filozofiu sme mali aj v čase, keď sa hovorilo o ústavnom zákone tu v Národnej rade, nezľavili sme z nej, hovorili sme, že má byť rok, vy ste priniesli pol roka, takže to bolo pre nás neuspokojivé a preto sme to vyjadrili aj v hlasovaní. Takže toľko k tomu, aby sme tu nemenili a neposúvali významovo, čo sú naše návrhy a čo je naše presvedčenie. Takže na margo, na margo toho, že by ženy mali chodiť alebo teda rodičia by mali chodiť do dôchodku skôr za každé vychované dieťa, to je stále naše presvedčenie. Čo sa týka, áno, teda ja už ani neviem, čo vlastne. Toto som chcel asi korigovať, lebo ste trošku ušli, ušli významovo, ale ak som to správne pochopil, tak idete vlastne podporiť to úsilie dám na balkóne a ja osobne chcem vlastne povedať to, že to, že vy tu prinášate nejaké zmiernenie, to neznamená, že teraz automaticky občania majú skloniť hlavu a uspokojiť sa a ja si myslím, že to, čo robia občania, v tomto prípade sú to dámy, ktoré sú na balkóne, ale reprezentujú, predpokladám, omnoho väčšiu skupinu, aj tie, ktoré tu nie sú prítomné, tak je práve tá dobrá aktivita. To je to, čo oceňujem, že občania sa musia domáhať a musia komunikovať aj so svojimi zákonodarcami a vlastne držať ich ako keby v tej vykázateľnosti, aby ten zákonodarca chápal, že on nie je pánom nad občanom, ale je zástupcom a má hľadieť na záujmy občanov tak, aby boli spravodlivé. A to je to, o čom celá tá debata tu bola a dúfam, že aj v tomto zákone sa to odzrkadlí a pôjde sa hlbšie. Ďakujem.
Tomáš, Erik, poslanec NR SR (2018-09-18):
Pán predsedajúci, dajte, prosím, hlasovať o mojom pozmeňujúcom a doplňujúcom návrhu.
Hrušovský, Pavol, podpredseda NR SR (2010-08-10):
Pán poslanec Matovič.
Pellegrini, Peter, predseda NR SR (2015-02-03):
Prezentujme sa a hlasujme o tom, že prerokujeme návrh zákona v treťom čítaní ihneď. (Hlasovanie.) Prítomných 140 poslancov, za 80, proti bol 1, zdržalo sa 59 poslancov. Tento návrh sme schválili. Sme v treťom čítaní . Preto otváram rozpravu v rámci tretieho čítania. Končím možnosť prihlásiť sa do rozpravy a vyhlasujem rozpravu za skončenú. Pán spravodajca.
P. Hrušovský, predseda NR SR: (2004-10-26):
(Hlasovanie.) 137 prítomných, 76 za, 26 proti, 35 sa zdržalo. Národná rada návrh uznesenia schválila. Teraz poprosím pána poslanca Janiša, aby z poverenia výboru predniesol návrh uznesenia k návrhu poslanca Národnej rady Slovenskej republiky Ľubomíra Vážneho na vydanie zákona, ktorým sa mení a dopĺňa zákon č. 610/2003 Z. z. o elektronických komunikáciách , ktorý prerokúvame ako tlač 900. Pán poslanec, máte slovo.
Paška, Pavol, predseda NR SR (2012-09-13):
Hlasujeme. (Hlasovanie.) 138 prítomných, 121 bolo za, 17 sa zdržalo. Tieto návrhy sme schválili. Ďakujem pekne, pán spravodajca. Pán poslanec Kovačócy bude uvádzať hlasovanie v prvom čítaní o vládnom návrhu zákona, ktorým sa mení zákon č. 647 o cestovných dokladoch, je to tlač 189. (Hlasovanie o vládnom návrhu zákona, ktorým sa mení a dopĺňa zákon č. 647/2007 Z. z. o cestovných dokladoch a o zmene a doplnení niektorých zákonov v znení zákona č. 445/2008 Z. z. a ktorým sa menia niektoré zákony , tlač 189.)
Dostál, Ondrej, poslanec NR SR (2020-03-25):
Pardon. No samozrejme. Pardon. Dobre, tak predsa len, predsa len sa vyjadrím, keďže tu boli nejaké námietky. Pani ministerka má právo vyjadriť sa, vyjadriť sa v rozprave. Bude sa hlasovať spoločne o bodoch spoločnej správy, lebo v rozprave, nie vo vystúpení v rozprave, nezaznel ten návrh, pán poslanec Kuffa zmeškal sa prihlásiť načas. A samozrejme, že o návrhoch pána poslanca Suska sa bude hlasovať tak, ako to on navrhol. Čiže, čiže, keď chce osobitne hlasovať, tak sa bude, bude hlasovať osobitne, len teda upozorňujem, že, že časť jeho pozmeňujúceho návrhu koliduje s bodmi zo spoločnej správy, čiže keď sa schvália tie body spoločnej správy, tak nebude možné o niektorých častiach jeho pozmeňujúceho návrhu hlasovať. Ďakujem.
Laurenčík, Milan, podpredseda NR SR (2021-09-29):
Pán poslanec Marián Kéry s faktickou poznámkou, nech sa páči.
Paška, Pavol, predseda NR SR (2012-04-04):
Pán predseda výboru pre poľnohospodárstvo a životné prostredie, pán poslanec Huba.
Pčolinský, Peter, podpredseda NR SR (2023-05-17):
Stopnite sa, pán poslanec, máte tam chybu. Prečítajte len tú opravu chyby.
Ďuriš Nicholsonová, Lucia, podpredsedníčka NR SR (2017-04-06):
Poprosím vás, páni poslanci, ako ste si všimli, napomínam všetkých rovnako. Chcem vás veľmi pekne poprosiť, teraz prestaňte vykrikovať vy. Poprosím vás o kľud v rokovacej sále. Všetkých bez rozdielu. (Ruch v sále.) Pani poslankyňa Zimenová, nech sa páči.
Paška, Pavol, predseda NR SR (2013-09-17):
Pán predseda výboru Duchoň.
T. Galbavý, poslanec: (2004-03-03):
A chcem odpovedať na tú otázku, že práve dnes na pôde Európskeho parlamentu sa znovu otvára otázka riešenia alebo regulácií hazardných hier i napriek tomu, že je to tam podstatne viac regulované, ako je to v našej krajine. A či to zastaví rast gamblerstva, no určite áno, pani poslankyňa, veď bude v podstate menej príležitostí. Dovolím si odhadnúť, že o dve tretiny menej príležitostí. A tí, ktorí už sú chorí, gambleri, musia sa liečiť, samozrejme, je to veľmi vážna závislosť. Ale predstavte si, že je z vidieka, v nejakej krčme tú závislosť získal, vráti sa z toho liečenia a znovu tam na neho bude blikať výherný automat a príležitosť. No tak je viac pravdepodobné ako menej, že sa k tomu vráti. To je prirodzené. A tak trošku ste tam dali poznámku, zrejme ste chceli naznačiť, že čím je človek chudobnejší, tým viac má vôľu získať peniaze prostredníctvom hazardných hier. No, možno je to pravda, ale poznám, že na Slovensku hrajú nielen chudobní, ale aj bohatí. Ale chudoba určite v tom celom aspekte dáva väčšiu šancu pre prevádzkovateľov týchto hazardných hier, čo sa týka výšky tržieb. (Reakcia z pléna.) Áno, súhlasím. Áno, áno. Takže z mojej strany je to všetko. Ja vám ďakujem za podporu. Dúfam, že ju vyjadríte aj hlasovaním. Veľmi sa na to teším.
Glváč, Martin, podpredseda NR SR (2019-10-18):
Ďakujem. S faktickými poznámkami dvaja poslanci. Končím možnosť prihlásiť sa. Ako prvý pán poslanec Hrnko.
Glváč, Martin, podpredseda NR SR (2019-03-28):
Ďakujem. Pán poslanec má záujem o doplňujúcu otázku, nech sa páči.
J. Počiatek, minister financií SR: (2010-02-04):
Ďakujem, skončil som.
Matovič, Igor, poslanec NR SR (2011-02-02):
Pán poslanec Rafaj, trošku mi pripadáte smiešny, keď na jednej strane hovoríte a uznávate, že je vlastne medzinárodnou zvyklosťou udeliť druhé občianstvo človeku, ktorý má dlhodobý pobyt, ktorý má nejaké silné rodinné väzby s tou danou krajinou, a na druhej strane úplne bez problémov odhlasujete naozaj chybný, a ja to nazývam slovom buranský, zákon, ktorý ste prijali, ktorý odoberá občianstvo práve takýmto ľuďom. Čiže trošičku na budúce skúste si to sám nejako so sebou najprv vysporiadať a potom prijať taký zákon, ktorý bude v súlade s tým, čo prezentujete.
Kollár, Boris, predseda NR SR (2023-02-14):
Prosím, prezentujme sa a hlasujeme. (Hlasovanie.) Prítomných 139 poslancov, za 50, proti žiadni, zdržalo sa 87, 2 nehlasovali. Uvedený návrh sme neschválili.
Herák, Ján, poslanec NR SR (2021-05-12):
Ďakujem pekne, pán predsedajúci. Pán poslanec Tomáš, ja som vás už viackrát chválil, že vy ste jeden úžasný komunikátor, máte vynikajúce komunikačné schopnosti, ale opäť trolinku zavádzate a klamete. Čiže ja nie som žiaden prívrženec pána predsedu nášho, pána Igora Matoviča, ja mám vlastný názor aj vlastné skúsenosti. Na začiatok poviem len toľko, dvanásť rokov som bol v teréne a bol som ako terénny sociálny pracovník, ktorý pracoval s ohrozenými rodinami, s rodinami, ktoré sú na hranici chudoby, pán Erik Tomáš. Dvestoeurový príspevok sme my zaviedli pre tehotné ženy. To je systematický príspevok a systematická práca pre tie najohrozenejšie rodiny, respektíve pre tehotné ženy. Tak mi nevravte, že toto neni systematická podpora! Dvadsaťpäť euro, čo ja apelujem roky rokúce, na dieťa, ako prídavok na dieťa, to vám príde normálne? To vám príde normálne, že 25 euro, matka má z tejto sumy vyžiť?! Prosím vás, nedajte sa zahanbiť! Vaše príspevky sa väčšinou navyšovali preto, lebo sa valorizovalo, to dobre viete, že k 1. 7. sa vždycky valorizuje, čiže asi toľko. A ešte by som dodal jednu veľmi dôležitú vec, že SME RODINA ako strana zrušila doplatky pre deti do šiestich rokov ako pre zdravotne znevýhodnené osoby, ako pre seniorov, tiež systematická práca, respektíve odborná pomoc aj z hľadiska, finančného hľadiska. Čiže, prosím vás, pán Erik Tomáš, skúsme nezavádzať, držme sa faktov. A ja sa vás nechcem dotknúť, ešte raz, a nespochybňujem vaše skúsenosti, ale ja vám vravím jednu vec ako pokorný človek, dvanásť rokov som bol v praxi, v teréne a matky s rodinami častokrát sa museli veľmi obracať a vyžiť z 25 eur na dieťa. Ak toto vám príde normálne, ak toto vám príde fajn, tak, pri všetkej úcte, nie!
Mičovský, Ján, poslanec NR SR (2022-06-28):
Pán minister, ja naozaj úprimne s odchodom z ministerstva sa vyrovnávam veľmi ľahko a ty sám vieš, že to neni až také ťažké uveriť, pretože stolička, na ktorej sedíš, je naozaj náročná. A čo je ale problém, s čím sa vyrovnávam oveľa ťažšie, ale naozaj to sem nepatrí, tak iba jednou vetou, ťažko sa vyrovnávam s tým, že ľudia, ktorí uverili, že sa dá robiť robota čisto, statočne a veľmi efektívne, morálne, sú dnes chránení oznamovatelia za to, že poukázali na veci, ktoré sme riešili ako veľké diery v štátnom mešci, v ktorom unikali veľké milióny. To je rezort, cez ktorý sa valia miliardy, nie milióny, a že tí ľudia dnes požívajú štatút chránených oznamovateľov. To je niečo, čo som si nevedel predstaviť v rokoch minulých, ale naozaj to sem nepatrí. Ja ti prajem, pán minister, aby všetky tie ciele, ktoré aj dnes súvisia s 330-kou, s novelou tohto zákona, aby sa naplnili, pretože my dvaja nie sme dôležití. Dôležití sú občania tejto krajiny, pre ktorých tu pracujeme. Ďakujem.
Kuffa, Štefan, poslanec NR SR (2014-10-15):
Táto diskusia sa viedla na úradoch práce už pred rokmi. Áno, ja tento pozmeňujúci návrh podporím, aj keby si, pán kolega, vystúpil ešte tento večer. Je dobrý, pretože naozaj, aby nerozhodovali o tom výbory a podľa možno kontaktov a známostí a je to veľakrát na nich. Ten príklad, ktorý si uviedol, presne je o tom aj na úrade práce. Tie regióny, tam každý každého pozná v tom regióne, ale jednoducho obligatórne, ak spĺňaš podmienky, máš zo zákona nárok na príspevok. Určité podmienky, teda aké, to myslím, že ministerstvo by to ľavou zadnou zvládlo, nadefinuje tieto podmienky a každý nezamestnaný, ktorý vytvára nové pracovné miesta a splní podmienky na tento príspevok, tak ten príspevok dostane. Veľmi správne si to aj podotkol, že by to bola podľa miery nezamestnanosti v tom danom regióne, čím vyššia miera nezamestnanosti v regióne, tým viac treba tam podporovať tvorbu pracovných miest nových pozícií. A takisto áno, ak aj pán minister zo štátneho rozpočtu dostane len limitovaný objem finančných prostriedkov, no, tak v podstate aj tuná by to bolo limitované. Ale každý rok dostáva cez nový rozpočet a podľa toho zhruba sa vie aj nastaviť aj ten rozpočet, aj pre váš rezort a tú tvorbu nových pracovných miest určite štát aby podporoval. Ďalšia vec, ktorá je, ktorú kolega, to nesúvisí, ale súvisí to s tvorbou nových pracovných miest, aby nebola trebárs tá podmienka taká, keď začínajúci podnikateľ alebo kto si chce vytvoriť pracovné miesto sám na seba, možno tých šesť mesiacov podmienka, že musí byť v evidencii. Veľakrát umelo takto sa zdvíha tá miera nezamestnanosti, aby som splnil podmienku na tú dotáciu, aby som bol šesť mesiacov. Stačí aj jeden.
Grendel, Gábor, podpredseda NR SR (2020-05-13):
Pán poslanci, poprosím vás, tichšie. Ďakujem.
Laurenčík, Milan, podpredseda NR SR (2021-03-19):
Ako poslednou prihlásenou do rozpravy k tomuto bodu programu je pani poslankyňa Lucia Drábiková, nech sa páči, máte slovo. (Reakcia z pléna.) Pán poslanec Pročko, prosím vás, ukľudnite sa. (Reakcia z pléna.) Pán poslanec, ukľudnite sa, lebo vás dám vykázať zo sály.
J. Slabý, poslanec: (2008-12-02):
(Prerušenie rokovania o 12.10 hodine.) (Pokračovanie rokovania o 14.00 hodine.)
Zmajkovičová, Renáta, podpredsedníčka NR SR (2013-05-28):
Ďakujem. Pán poslanec Sulík bol posledným, ktorý bol ústne prihlásený. Budeme pokračovať v hlasovaní.
Čepček, Martin, poslanec NR SR (2022-10-20):
Ďakujem pekne. Je len škoda, pán minister, že tam práve cirkvi nie sú, lebo spravujú najviac historického majetku, čo sa týka Slovenska, a je to obrovská škoda, lebo ten majetok môže časom schátrať a nebude možnosť ho nejakým spôsobom opraviť, keďže tak ako bolo povedané, tá náročnosť opravy je dosť nákladná. Ďakujem.
Bublavý, Dušan, poslanec NR SR (2014-01-29):
Pán kolega, premiér a predseda vlády Slovenskej republiky koľko vládal a koľko vládze, pomáha budovať, rekonštruovať športové stánky, či už sú to futbalové alebo hokejové a nejakých päť, šesť rokov naspäť podporoval aj výstavbu multifunkčných ihrísk, ktoré doposiaľ užívajú samosprávy, obce, mestá a sú veľmi vďační za tento projekt, ktorý prebiehal v tých časoch. Tak si myslím, že znevažovať a nejako spájať volebnú kampaň s týmito aktivitami nie je dôstojné, lebo to sa dialo a deje súbežne, kedy bol premiér alebo Robert Fico vo vláde. Čo sa týka kultúrnych pamiatok, ja som tiež veľmi rád, že sa kultúrne pamiatky opravujú a v mojom okolí v okrese Nové mesto nad Váhom sa rekonštruujú dva hrady. Je už zrekonštruovaný Beckovský hrad a Čachtický hrad práve rekonštrukcia prebieha a tu, samozrejme, je veľmi potrebné, aby súčinnosť samosprávy obcí, ktoré môžu požiadať z Európskej únie o fondy a využívajú túto možnosť, tak naozaj tie samosprávy, ktoré to vedia a chcú, tak veľmi pomôžu, aby takýto projekt v spolupráci s ministerstvom kultúry, aby organizovali. Takže aj tu je možnosť využívať finančné zdroje z Európskej únie a zachovávať kultúrne pamiatky. Ďakujem za pozornosť.
Hrnčiar, Andrej, podpredseda NR SR (2016-09-20):
Otváram všeobecnú rozpravu. Do rozpravy som dostal jednu písomnú prihlášku. Pán poslanec Milan Uhrík, nech sa páči.
Gajdoš, Peter, minister obrany SR (2018-11-29):
Vážený pán predsedajúci, ďakujem za slovo. Vážená pani poslankyňa, v mene pani ministerky školstva, vedy, výskumu a športu, ktorú dnes zastupujem, ospravedlňujem sa, musíte sa uspokojiť s nejakým zástupcom, teda so mnou. Ja vám ďakujem za položenú otázku. Dovoľte mi prečítať odpoveď pani ministerky Martiny Lubyovej. Podľa § 24 ods. 6 zákona 245/2008 Z. z o výchove a vzdelávaní a o zmene a doplnení niektorých zákonov v znení neskorších predpisov žiak, ktorému bolo povolené individuálne vzdelávanie, koná komisionálne skúšky v kmeňovej škole. Komisionálne skúšky vykoná z príslušného učiva každého povinného predmetu za každý polrok. Na základe výsledkov komisionálnej skúšky vydá škola vysvedčenie. V správe predloženej Súkromnou základnou školou Magurská 16, Banská Bystrica štátnej školskej inšpekcii zo dňa 28. 9. 2018 sa uvádza, že škola má iba riaditeľa školy povereného vedením školy, a to len na čiastočný úväzok, ktorý je potrebný na vykonanie administratívnych úkonov, a ďalej sa uvádza, že škola nezamestnáva žiadnych ďalších pedagogických zamestnancov. Vážená pani poslankyňa, ďakujem za vašu pozornosť. Pán predsedajúci, skončil som.
Janiš, Stanislav, poslanec NR SR (2011-09-14):
Budeme hlasovať o bode 26 s odporúčaním gestorského výboru neschváliť.
Viskupič, Jozef, poslanec NR SR (2017-06-14):
Ďakujem. Skutočne Ústav pamäti národa má svoje problémy a sú, v rýchlosti povedané, de facto tri. Je to jeho sídlo, je to to, že pri svojej činnosti by si zaslúžil aj objekt, ktorý by mohol, kde by mohlo byť zriadené múzeum komunizmu. A je to aj tretia vec, aby sme vyriešili, kto právne nesie dôsledky za zväzky a dokumenty, ktoré vypracovávala ŠTB, a osobne si myslím, že by to malo byť ministerstvo vnútra. Tí, ktorí potom žalujú maličký úrad, ktorý sa má zaoberať skúmaním, a žalujú ho preto, že sa cítia silní v pozícii proti tomuto úradu, by si podľa mňa trikrát rozmysleli, ak by vstupovali do žalôb proti silnému ministerstvu vnútra. Osobne si myslím, že táto novela je účelová a naozaj, tak ako si končila, by sa mali odhaliť tí, ktorí priamo motivovali jej novelu. Dám; túto podľa mňa novelu, ktorá má len vyriešiť nejaké personálne vzťahy voči ÚPN a oslabiť fungovanie ÚPN. A možno vodítkom bude aj to, čo píšu predkladatelia v dôvodovej správe plnej žlči a nepripravenosti, pretože tú dankovčinu nájdeme aj tu. Je tu napísané: „Navrhovaná zmena rieši problémy praxe zapríčinené tým, že v pôvodnej úprave chýbala úprava spätnej väzby pri upozorneniach na zistené nedostatky dozornou radou.“ Toto píšete, vážení páni predkladatelia, v oficiálnom dokumente v dôvodovej správe dokumentu, kde si vy koaliční dovoľujete zasahovať do zákona o ÚPN! Prečo sa, vážení páni, nad touto zmenou nezaoberáme minimálne cez politické spektrum, pretože to by si zaslúžil... (Prerušenie vystúpenia časomerom.)
Paška, Pavol, predseda NR SR (2013-10-17):
(Hlasovanie.) 138 prítomných, 80 za, 57 sa zdržalo, 1 nehlasoval. Tieto body sme schválili.
Somogyi, Szilárd, poslanec NR SR (2011-04-01):
224. Veľmi si vážime slovo pána predsedu, ale napriek tomu ako nemá väčšiu právomoc sila ako uznesenie Národnej rady. A Národná rada sa na tom uzniesla, že poslanec Jurčík má znova prečítať svoj pozmeňujúci návrh. A neuzniesla sa na tom, aby sa otvorila znova rozprava. (Reakcie z pléna.)
Paška, Pavol, predseda NR SR (2014-06-11):
To je, ktorý to je bod?
Sulík, Richard, predseda NR SR (2011-07-07):
Prosím, hlasujte teraz o procedurálnom návrhu vrátiť návrh zákona na dopracovanie. (Hlasovanie.) Prítomných 144 poslancov, hlasovalo 60 za, 73 proti, 11 sa zdržali. Tento návrh sme neschválili.
A. Belousovová, podpredsedníčka NR SR: (2007-03-21):
Ako ďalší v rozprave vystúpi pán poslanec Pado a pripraví sa posledný prihlásený do rozpravy pán poslanec Kuruc. Pán poslanec Pado, máte slovo.
Zmajkovičová, Renáta, podpredsedníčka NR SR (2013-05-15):
Ďakujem, pán minister. Prosím určeného spoločného spravodajcu z výboru pre financie a rozpočet poslanca Ladislava Kamenického, aby informoval Národnú radu o výsledku rokovania výborov o tomto návrhu vlády. Nech sa páči.
A. Belousovová, podpredsedníčka NR SR: (2008-01-29):
Nech sa páči, pán poslanec, máte slovo.
D. Jarjabek, poslanec: (2005-11-08):
Ešte raz. Škoda, že tu nesedí pán premiér, možno opäť jazdí po Slovensku. A keď jazdil po Slovensku, možno načúval, možno sa dopočul aspoň o niektorých týchto veciach. Možno mu ich zatajili, možno sklonený nad baranmi svojho velocipédu nezbadal, že na Trenčianskom hrade je v opevnení diera ako vráta na stodole. A možno je naozaj vaším pravicovým presvedčením, že do rozpočtu je rovnako potrebných 190 korún DPH z tisíckorunového obeda v nóbl reštaurácii ako z príjmu za slovník. Ani tomu nerozumiete, pán predseda parlamentu?  Lenže kým ten nóbl obed si naši ctihodní podnikatelia nezabudnú zarátať do daňových výdavkov, veď pri ňom preberali iste aj pracovné záležitosti, pre študenta to znamená o tri či štyri hodiny dlhšie vybaľovať tovar v sklade hypermarketu a o toľko hodín menej sa venovať štúdiu alebo hoci študentským radostiam. A zase sme pri tých deformáciách spoločenských vzťahov, ku ktorým došlo najmä za sedem rokov Dzurindových vlád podporovaných práve takými výrokmi, ako nám pred chvíľou predviedol pán  predseda parlamentu. A zase sme pri tom, prečo som presvedčený, že aj o deň či  týždeň alebo mesiac skoršie voľby treba zo všetkých síl podporiť. Ďakujem vám za trpezlivosť aj vám, pán predseda parlamentu.
Paška, Pavol, predseda NR SR (2014-10-30):
(Hlasovanie.) 135 prítomných, 42 za, 78 proti, 15 sa zdržali. Tento návrh sme neschválili.
P. Hrušovský, predseda NR SR: (2004-02-05):
Poprosím vás teraz, pán podpredseda vlády, aby ste odpovedali na prvú otázku, ktorú položil pán poslanec Paška pánovi predsedovi vlády a ktorý sa pýta: „Prečo nevyvodíte personálne dôsledky voči ministrovi zdravotníctva, ktorý systematicky neplní legislatívny plán vlády?“ Nech sa páči, pán podpredseda, môžete odpovedať.
Lipšic, Daniel, poslanec NR SR (2015-09-23):
Pán poslanec, samozrejme, že sú aj podania, ktoré sú šikanózne alebo špekulatívne, ale je pomerne veľa rozsiahlych podaní, ktoré také nie sú a ktoré tým budete zaťažovať vyšším poplatkom. Poviem to na príklade. Dopravné podniky. Koľko majú bratislavské súdy sporov pri MHD? To nie sú špekulatívne návrhy, to nie sú šikanózne návrhy a vy týmto návrhom vylejete aj dieťa z vaničky von, lebo budú zaťažené vyšším poplatkom, pretože ich bude určite viacej ako šesť v jednom kalendárnom roku, práve naopak, bude ich proste, budú ich, budú ich stovky, ak nie viac. Takže to nepovažujem za príliš rozumné. A druhá poznámka je, že ja nie som proti používaniu cudzích slov, ak slovenčina nemá ekvivalent, ale, ale, ale „recentná prax“, neviem, že čo, kvôli čomu je potrebné, aby to asi znelo zaujímavejšie, odborne a učenejšie, používať slová, pre ktoré má slovenčina veľmi jednoduchý ekvivalent, súčasná prax. Keď ste to spomenuli ešte aj, ešte aj v ústnom vystúpení, tak mi, som neodolal, vás na to upozorniť, lebo ono to neznie učenejšie ani odbornejšie, len sa to tak vydáva, že to tak znie.
Figeľ, Ján, podpredseda NR SR (2015-05-12):
Ďakujem pekne. Chce sa k rozprave vyjadriť pani spravodajkyňa? (Reakcia spravodajkyne). Nie. Prerušujem rokovanie o tomto bode programu. Ďalším bodom programu je návrh na odvolanie a voľbu zástupcu navrhnutého vládou Slovenskej republiky do Dozornej rady Sociálnej poisťovne . Tento návrh má tlač 1500 a správa o výsledku prerokovania návrhu vo výboroch má označenie 1500a. Dávam teraz znovu slovo pánovi ministrovi práce, sociálnych vecí a rodiny Jánovi Richterovi na uvedenie návrhu vlády.
Poliačik, Martin, poslanec NR SR (2011-10-21):
Schváliť.
Danko, Andrej, predseda NR SR (2017-02-01):
Prosím, prezentujme sa a hlasujme. (Hlasovanie.) Prítomných 141 poslancov, za 109, proti 8, zdržalo sa 24. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie.
Mikolaj, Ján, poslanec NR SR (2010-10-21):
Vážený pán poslanec Přidal, možnože by bolo dobré vám trošičku osviežiť pamäť, pretože ak si zistíte, že kto vlastne prvý vyšiel s projektmi PPP bola druhá Dzurindova vláda, vtedy keď bol ministrom dopravy pán Prokopovič. Vtedy po prvýkrát bolo povedané a bol vybratý za drahé peniaze, veľmi drahé peniaze poradca spoločnosť Mott Mac Donald, ktorá za viac ako 300 mil. Sk vypracovala prvý návrh projektu na PPP projekt pre pomery diaľnic. Oni vtedy vybrali tri úseky, ktoré sú dneska toľko kritizované a z tých povedzme 10 modelov PPP, pretože PPP nie je jeden model. Tých modelov je možno 10. Tento jeden bol vybratý práve druhou Dzurindovou vládou a všetko čo robila vláda minulá, tak bolo to, že sa snažila zrealizovať, uskutočniť ten model, ktorý bol nastavený, lebo ak by ho chcela zmeniť, tak to sú ďalšie 3 – 4 roky. To, že ten model bol nastavený tak ako bol, je aj dôsledok toho, že ten úsek, ktorý teraz je a je dlhý, vychádza preto tak draho, lebo bolo v tom modeli povedané, že celú údržbu a prevádzku bude platiť súkromný koncesionár a štát to v závere všetko zaplatí. Sú aj iné modely, ktoré naozaj hovoria o tom, že by sa mohla využiť aj spoluúčasť a zo svojich tržieb, ktoré tá diaľnica má, splatiť tie veci. Ale opakujem, bolo to nastavené vtedy a v tomto sa stále pokračuje. A vy, dnes kritizujete presne to, čo nastavené bolo za druhej Dzurindovej vlády, čo považujem za absolútne, buď neznalosť alebo nekorektné. Takisto sa treba dohodnúť, páni poslanci z koalície, medzi sebou, či zmluva bude dočasná a čo to je dočasná, alebo či zanikla, ako ste to povedali vy.
Jurinová, Erika, podpredsedníčka NR SR (2013-05-17):
Pán poslanec Hlina.
Osuský, Peter, poslanec NR SR (2012-09-27):
Ďakujem, pán predseda. Pán kolega Mikloško, napriek nášmu dlhoročnému priateľstvu som zhrozený. Aj keby ste boli veľvyslancom Bieloruskej republiky, nepredniesli by ste iný návrh na úpravu uznesenia. Viete, tie reči o účasti vo voľbách, na to ja vám poviem, v tých voľbách, ktorými ste asi neboli celkom nadšený, tu bývalo 22 rokov, pardon, 40 rokov 98 percent „za“. Pokiaľ ide o nízku kriminalitu a poriadok, musím povedať, že málokde bola taká nízka kriminalita a poriadok ako v Tretej ríši, ktorá mala trvať tisíc rokov, ale, chvalabohu, netrvala. Kritizovať vraj možno. No, kritizovať možno. Dosť malá je tá možnosť. Zrejme takú možnosť mal i biskup Vojtaššák, nepochybne farár Coufal, Polák a mnohí ďalší. Právo kritizovať mal asi aj Popieluszko a skončil primerane. Takže práve od vás takéto vyhlásenie pre mňa znamená vaše prihlásenie sa k tomu, čím sme skončili v roku '89.
Ďuriš Nicholsonová, Lucia, podpredsedníčka NR SR (2019-02-18):
V zmysle rokovacieho poriadku teraz požiadal o slovo pán spravodajca. Pán poslanec Petrák, nech sa páči.
B. Bugár, podpredseda NR SR: (2005-11-08):
(Hlasovanie.) Prítomných 143, za 16, proti 84, zdržalo sa 43 poslancov. Konštatujem, že tento návrh sme neschválili. Nech sa páči.
Marcinčin, Anton, poslanec NR SR (2012-02-03):
Pán predsedajúci, keďže sme hlasovali za body zo spoločnej správy, dajte teraz hlasovať o tom, že prerokovaný návrh zákona prerokujeme v treťom čítaní ihneď.
Vaňová, Jarmila, poslankyňa NR SR (2023-02-02):
Ďakujem veľmi pekne za slovo. Vážený pán predsedajúci, vážená pani poslankyňa, vážení páni poslanci, vážený pán minister, v súlade s § 73 zákona o rokovacom poriadku som bola určená Výborom Národnej rady Slovenskej republiky pre ľudské práva a národnostné menšiny za spravodajkyňu k návrhu uvedeného zákona, tlač 1356. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady pre ľudské práva a národnostné menšiny. Za gestorský výbor navrhujem Výbor Národnej rady pre ľudské práva a národnostné menšiny. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Huba, Mikuláš, poslanec NR SR (2014-05-27):
Ďakujem za slovo. Rád by som pripomenul členom a členkám výboru pre pôdohospodárstvo a životné prostredie, že schôdza výboru sa koná dnes o 12.00 hod. v zasadačke výboru. Ďakujem.
P. Hrušovský, predseda NR SR: (2005-03-15):
(Hlasovanie.) 140 prítomných, 131 za návrh, 1 proti, 5 sa zdržalo, 3 nehlasovali. Návrh zákona sme schválili do druhého čítania . Prosím, ďalší návrh. R. Hamerlik, poslanec: Pán predseda, dajte, prosím,  hlasovať o tom, že Národná rada Slovenskej republiky v súlade s rozhodnutím  predsedu Národnej rady Slovenskej republiky prideľuje  predložený vládny návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo, Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre životné prostredie a ochranu prírody.  Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo s tým, že určené výbory vládny návrh zákona prerokujú v termíne do 4. mája tohto roku a gestorský výbor do 6. mája 2005.
Glenda, Tibor, poslanec NR SR (2012-09-11):
Pán predseda, dajte hlasovať o druhom pozmeňovacom návrhu pána poslanca Hubu.
Grendel, Gábor, poslanec NR SR (2017-04-07):
Ďakujem za slovo. Mám procedurálny návrh, aby ctené vedenie Národnej rady zabezpečilo účasť ministra práce Richtera v rokovacej sále. Zdôvodnenie: pretože sa ho pokúšame odvolať. (Potlesk.)
Pčolinský, Peter, podpredseda NR SR (2022-11-15):
Pán poslanec Taraba, nech sa páči.
P. Hrušovský, predseda NR SR: (2005-06-30):
(Hlasovanie.) 137 prítomných, 98 za, 2 proti, 36 sa zdržalo, 1 nehlasoval. Návrhy sme schválili. Nech sa páči ďalší návrh.
J. Liška, poslanec: (2003-06-18):
Dajte, prosím, hlasovať o bodoch 1, 6, 8, 9 a 10 zo spoločnej správy. Gestorský výbor ich odporúča schváliť. Z. Martináková, podpredsedníčka NR SR: Prosím, prezentujme sa a hlasujme o tomto návrhu. (Hlasovanie.) Prítomných 116 poslancov, za návrh hlasovalo 88, proti 28 poslancov. Konštatujem, že sme tento návrh schválili.
Pročko, Jozef, poslanec NR SR (2022-05-10):
Ďakujem pekne. Milí kolegovia, milé kolegyne, pardon, milé kolegyne, milí kolegovia, nebudem zdržiavať veľmi, pretože dnes už zazneli naozaj všetky tie veci, ktoré mali zaznieť. Pri vystúpení prezidenta Ukrajiny som mal husiu kožu, pretože som videl človeka, ktorý unavený prosil o pomoc, žiadal nás o pomoc, rozprával nám o tom, že Ukrajina chce patriť k nám, Ukrajina nie sú zločinci, nie sú to nacisti, ako Putin presviedča celý svet, že Ukrajinci sú len ľudia, ktorí chcú žiť slobodne. (Zmĺknutie rečníka.) Ja vás nebudem vyrušovať, pán Galis, keď potrebujete, tak kľudne môžte rozprávať, ja počkám. (Rečník sa obrátil k predsedajúcemu.) No, za mnou nič, samozrejme, však to je... predse... vystupujúci jak haluška. Ach bože. (Prerušenie vystúpenia predsedajúcim.)
Číž, Miroslav, podpredseda NR SR (2014-11-25):
Ďakujem. Pán poslanec Novotný.
B. Bugár, podpredseda NR SR: (2001-11-07):
Pán poslanec Slafkovský, nech sa páči, máte slovo.
Tomanová, Viera, poslankyňa NR SR (2014-11-08):
Ďakujem pekne. Vážený pán poslanec Blaha, dovoľte mi poďakovať za vaše vystúpenie a musím úprimne povedať, že svedčí o tom, že ste inteligentný, vzdelaný, múdry a dobre vychovaný mladý muž. Ja by som k tomu pripísala ešte aj kus dobromyseľnosti. Nečudujem sa, že opozícia dehonestuje vaše vystúpenie, pretože ste im dali veľmi dobrú výchovnú lekciu o tom, ako treba asi vystupovať a k čomu sa treba upierať. Nečudovala by som sa tomu, keby opozícia sa vyjadrovala k vašim názorom a nesúhlasila s nimi. To patrí k ich úlohám. Dovoľte mi však porovnať vystúpenie pána poslanca Chrena s vystúpením pána poslanca Blahu, pretože prirovnanie ministra kultúry ku Goebbelsovi svedčí o jeho totálnej úbohosti, malosti ba, povedala by som, až hlúposti. Alebo k vystúpeniu pána Hrašku, ktorý dokonca do svojho vystúpenia si dovolil zamotať taľafatky a klebety z bulváru v súvislosti so vzťahom mojej dcéry a pána Bernátka. Musím povedať, že vyhrala všetky súdne spory v tejto oblasti a všetky tieto bulvárne časopisy, noviny sa jej museli ospravedlniť. Pán Hraško, ja si vás dovolím upozorniť na to, že bude si moja dcéra vymáhať v občianskosúdnom konaní škodu spôsobenú jej ohováraním. V tejto súvislosti skutočne si myslím a zastávam názor, pán Hraško, že vy nestojíte a nemôžete sa ani po členky prirovnať k takým ľuďom svojimi vedomosťami a svojím vystupovaním, ako je pán Blaha, ba dokonca ani pán Bernátek. (Potlesk.)
Martvoň, Anton, poslanec NR SR (2012-10-23):
Ďakujem pekne za slovo. Pán Švejna, budem reagovať na to, čo ste povedali, že to, čo zavádzame, že zavádzame demotivačný systém platenia daní vo vzťahu k tomu progresívnemu systému zdaňovania. Ja si dovolím upozorniť na to, že ten progresívny systém zdaňovania bol i v Slovenskej republike v minulosti a má ho väčšina vyspelých štátov Európy alebo aj sveta s tým, že veľmi často poukazujeme pri iných reformách na tieto vyspelé štáty. Myslím si, že keď to v rámci týchto iných vyspelých štátov dobre funguje a nedemotivuje to ľudí tam platiť dane, tak nemalo by to pôsobiť takto ani vo vzťahu k Slovenskej republike a k jej občanom. Dovolím si poukázať na zopár faktov. No, myslím si, že to, čo zavádza naša vláda... (Prerušenie vystúpenia predsedajúcou.)
Baránik, Alojz, poslanec NR SR (2021-05-10):
Ďakujem pekne. Pán kolega Čepček, trochu ma zarmútilo, že ste sa vo viacerých veciach vo svojom vystúpení mýlili. S tými vyjadreniami pani ministerky ako jeden z dôvodov, pre ktoré by mala odstúpiť, to nie je tak, ako sa to vo väčšine uvádza, že ona je proti referendu. Ona len vyjadrila názor, že za daných okolností toto referendum by bolo v rozpore s ústavnými princípmi. To nič neznamená iné ako to, že existujú viaceré právne názory na to, do akej miery takto postavené referendum je ústavné, a uvidíme, že ako to dopadne. Možno, že sa ukáže, že pani ministerka mala pravdu, a možno, že nie. Pokiaľ ide o to, čo ste vraveli, že sa tzv. liberálni sudcovia majú dostávať na súdy, naozaj toto ma veľmi zarmútilo, čo ste povedali. Lebo musím povedať, že ťažko si viem predstaviť, že vy ako konzervatívny človek súhlasíte s tým, ako fungovali naši sudcovia a naše súdnictvo. To predsa nemôže byť pravda, to je v rozpore so všetkým, čo si ja predstavujem, že človek ako vy má za správne a spravodlivé. A pokiaľ ide o to, čo teda ako som tomu porozumel, že ste uviedli, že pani ministerka je akosi prilepená na stoličke. To nie je tak, že pani ministerka je prilepená na stoličke, to je tak, že my chceme, aby ona na tej stoličke zostala. To nie je o tom (ruch v sále, zaznenie gongu), že čo ona chce, ale to je o tom, čo chce naša krajina, čo chcú naši voliči.
Martvoň, Anton, poslanec NR SR (2012-11-29):
Ďakujem pekne za slovo. Pán poslanec Sulík, ja by som od vás čakal vysoko odborný príspevok alebo prejav, no ale miesto toho ste zaútočili, že smeráci alebo teda niekto že tu mieša smrteľný kokteil. A dokonca ako besný pes ste útočili na nášho ministra. No dobre, „aké je požičané, také vráť“. Ja sa vás chcem spýtať, aký kokteil vám miešal pán Kočner v kauze Sasanka, ktorý vám bol zdrojom, citujem, „zdrojom informácií z prostredia politiky“? Tak vy tu na jednej strane kritizujete, že odborníci spolupracujú pri zostavovaní rozpočtu a vám ešte aj pri politike radil pán Kočner. Tak ja by som tu ako fakt poopravil kolegu Blahu, teda ktorý povedal, že ste krčmový hulvát, nie, vy ste Kočnerov superman.
M. Hort, podpredseda NR SR: (2007-12-11):
Otváram všeobecnú rozpravu. Do rozpravy som nedostal žiadnu písomnú prihlášku, a preto sa pýtam, či sa chce niekto prihlásiť do rozpravy k tomuto návrhu zákona ústne. Konštatujem, že tomu tak nie je. A preto vyhlasujem všeobecnú rozpravu za ukončenú. A prerušujem rokovanie aj o tomto bode programu. Budeme hlasovať o tomto návrhu zákona 11.00 hodine tak ako o ostatných všetkých doposiaľ prerokovaných zákonoch. Nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon č. 184/2006 Z. z. o pestovaní geneticky modifikovaných rastlín v poľnohospodárskej výrobe . Vládny návrh zákona ste dostali ako tlač 466, návrh na jeho pridelenie na prerokovanie výborom máte v rozhodnutí č. 471. Prosím teraz ministerku pôdohospodárstva Slovenskej republiky pani Zdenku Kramplovú, aby vládny návrh zákona uviedla. Nech sa páči, pani ministerka, máte priestor pre úvodné slov.
Blanár, Juraj, podpredseda NR SR (2022-05-05):
Pán poslanec Ján Blcháč.
Kamenický, Ladislav, poslanec NR SR (2015-10-01):
Vážený pán predseda a vážení kolegovia, v rozprave vystúpilo osem poslancov, Zsolt Simon, pán Zajac, Švejna, Novotný, Hlina, Chren, Csicsai a Kamenický, pričom bolo podaných osem pozmeňujúcich návrhov. Poslanec Novotný požiadal o vyňatie bodov 1, 2, 3, 4, 5, 6 zo spoločnej správy na samostatné hlasovanie. Pán poslanec Zajac požiadal o vyňatie bodu 7 zo spoločnej správy na samostatné hlasovanie. Pán predseda, podaný návrh všetkých, aby sa podľa § 29, viacerých poslancov, podľa § 29 ods. 1 a 2 rokovacieho poriadku, prerušilo rokovanie o návrhu zákona dovtedy, kým výbor, ktorý určí Národná rada, nezaujme stanovisko k pozmeňujúcim a doplňujúcim návrhom, ktoré predniesol v rozprave. Dajte najprv hlasovať o tomto návrhu.
Nicholsonová, Lucia, podpredsedníčka NR SR (2016-05-20):
Ďakujem a prerušujem rokovanie o tomto bode programu. Kolegyne, kolegovia, teraz nasleduje prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov. Návrh zákona má parlamentnú tlač 74, návrh na jeho pridelenie na prerokovanie výborom je v rozhodnutí pod č. 73. Dávam slovo pánovi poslancovi Ľubomírovi Galkovi, aby za skupinu poslancov návrh zákona uviedol. Nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov , tlač 74.)
Zmajkovičová, Renáta, podpredsedníčka NR SR (2014-09-19):
Ďakujem. Kým uvediem druhý návrh, pán poslanec Kaník, procedurálny, nech sa páči.
Grendel, Gábor, podpredseda NR SR (2022-10-05):
S reakciou na faktické poznámky pán poslanec Gyimesi.
Blanár, Juraj, podpredseda NR SR (2022-03-24):
Teraz udelím slovo pánovi poslancovi Miroslavovi Sujovi, aby predniesol svoju interpeláciu. Po ňom sa pripraví pán poslanec Podmanický. Nech sa páči, pán poslanec Suja.
Hrnčiar, Andrej, podpredseda NR SR (2017-06-13):
Ďakujem. Otváram všeobecnú rozpravu. Do rozpravy som dostal tri písomné prihlášky. Za klub SaS poslankyňa, pani poslankyňa Jana Kiššová, za klub OĽANO pán poslanec Eduard Heger a ďalším prihláseným do rozpravy je pán poslanec Dostál. Nech sa páči, pani poslankyňa Kiššová.
P. Paška, predseda NR SR: (2007-11-28):
Pani poslankyňa Laššáková.
Vašečka, Richard, poslanec NR SR (2016-04-22):
Ďakujem veľmi pekne za postrehy, budem vecný. Ockovia na materskej, výborná pripomienka, samozrejme, takisto príspevok na starostlivosť o dieťa. Dôležitá poznámka k tej pochvale pána Borisa Kollára. Pôrodnosť sa ráta na ženu, nie na muža. Myslím, že mnohí muži by mali aj lepšie výsledky, ale v každom prípade tá úcta a česť patrí špeciálne ženám a na ne sa ráta. Takže v tom prípade mám, myslím, na jednu ženu lepší priemer ja, mám štyri deti s jednou ženou. (Potlesk.) Ďalšia vec. Áno, ekonomika s tým úzko súvisí, ale všimnime si, že aj v západnej Európe, kde je ten ekonomický blahobyt výrazne vyšší, pôrodnosť nie je nejak zásadne vyššia, čiže nie je to absolútne prepojená nádoba alebo samozrejmosť. K pánu Burianovi. Áno, súhlasím, zodpovedné rodičovstvo, vystihol by som to asi slovami, že ani nie tak, aby štát dal zodpovedným rodičom, ale aby im menej zobral. To znamená, ak pracujem, nechám ti viac, lebo investujem do detí, ktoré sú tvoje, ale aj sú to občania Slovenska. Chcem ešte sa vyjadriť k tej poznámke ohľadom vyznávania viery. Chcem uistiť všetkých, že svoju vieru v Ježiša Krista budem stále vyznávať, Slovensko je sekulárny štát, ale ja nie som sekulárny človek a neverím na sekulárnu spoločnosť, verím na to, že slobodne môžeme vyznávať svoje presvedčenie. (Potlesk.) Viera nie je súkromná záležitosť, ešte raz, viera nie je súkromná záležitosť, viera je osobná záležitosť, a preto je osobnou vecou každého, či ju bude vyznávať verejne alebo súkromne. Ja ju, samozrejme, vyznávam aj vo svojom súkromnom živote, ale budem ju opakovane vyznávať veľmi rád a hrdo aj verejne. Ďakujem. (Potlesk.)
Danko, Andrej, predseda NR SR (2019-10-28):
Prezentujme sa a hlasujeme. (Hlasovanie.) Prítomných 131, za 108, zdržalo sa 21, nehlasovali 2. Návrh sme schválili.
Dostál, Ondrej, poslanec NR SR (2017-12-21):
Pán poslanec Blanár, ešte raz, nikto nespochybňuje právo poslancov predkladať pozmeňujúce návrhy. To, o čom sa vedie debata, je, či má ministerstvo takýmto spôsobom obchádzať riadny legislatívny proces. Lebo koľko individuálnych poslaneckých návrhov, 100 mil. hore-dole bolo už schválených. Povedali ste, že mnohé pozmeňujúce návrhy opozície ste odsúhlasili. No zasa nepreháňajte, neviem, čo si vy predstavujete pod slovom mnohé, pre nás je to vždy niečo ako Vianoce alebo štátny sviatok, keď nám, keď nám prejde nejaký pozmeňujúci návrh. A ak myslíte môj, tak neviem, ktorý konkrétne myslíte, ale prešiel mi napríklad pozmeňujúci návrh, ktorý sa týkal zverejňovania informácií o čerpaní európskych štrukturálnych fondov a ten návrh som predložil ako spoluiniciátor hromadnej pripomienky v rámci medzirezortného pripomienkového konania. Rokoval som o ňom na rozporovom konaní s Úradom vlády, teda s úradom podpredsedu vlády, časť toho návrhu sa mi podarilo presvedčiť alebo nám podarilo presvedčiť úrad podpredsedu vlády, aby ho zapracovali do vládneho návrhu a išlo v rámci vládneho návrhu. Časť som potom v rozprave v prvom čítaní povedal, že, že teda chcem to zmeniť a dotiahnuť aj ďalej, a týkalo sa väčšej transparentnosti informácií, pokiaľ ide o čerpanie európskych fondov, a teda nie nejakého, nejakého zvýšenia, faktického zvýšenia odvodového zaťaženia v rozsahu 100 mil. Čiže ja som z hľadiska toho, čo som mohol urobiť pre to, aby som v dostatočnom predstihu ten návrh prezentoval, prerokoval, avizoval, urobil naozaj všetko. Takže neviem, k čomu smeruje vaša výčitka.
Osuský, Peter, poslanec NR SR (2016-04-27):
Ďakujem obidvom kolegom, ktorí reagovali. Kolega Pčolinský, ja si nemyslím, že tá Slovenka vydatá v Edinburghu nemá hrdosť, je polomuž, položena alebo čokoľvek z toho, čo ste ako argument vymenovali. Myslím si, že to, čo ste vymenovali, bola hlúposť. Inými slovami, tá osoba nestratila národnú hrdosť. Je možné a pravdepodobné, že vychová svoje deti v rodnom jazyku a budú vedieť hovoriť so svojimi starými rodičmi z matkinej strany ako všetky ostatné slovenské deti. Presne tak, ako moja manželka naučila kvôli starým rodičom naše deti bulharsky, ale samozrejme, že keď sa v prvej triede pýtala učiteľka základnej školy, kto vie text slovenskej hymny, tak môj, medzičasom 34-ročný, starší syn, bol jediný v triede, Bulhar rodom po matke, ktorý vedel kompletný text slovenskej hymny. Zvyšných 27 vlasteneckých prváčikov tento text nevedelo. Som teda presvedčený, že vonkoncom neznamená to, že niekto prijme nejaké občianstvo, stratu čohokoľvek z toho, čo ste vymenovali. Je samozrejme vaším svätým právom hlasovať proti. Ale argumenty, ktoré ste pre to uviedli, sú, jemne povedané, na vode.
Šimečka, Michal, podpredseda NR SR (2024-05-10):
Pani poslankyňa Mesterová, nech sa páči.
Hrnčiar, Andrej, podpredseda NR SR (2019-12-05):
Tri faktické poznámky. Nech sa páči, pán poslanec Galek.
Blahová, Natália, poslankyňa NR SR (2017-04-07):
(Povedané súbežne s predsedajúcim.) Ja citujem.
Bugár, Béla, podpredseda NR SR (2018-03-14):
Vážené panie poslankyne, vážení páni poslanci, prosím, aby ste sa ukľudnili. Pristúpime k jednotlivým bodom. Ešte predtým, samozrejme, pán poslanec Baránik, procedurálny návrh. Páni poslanci!
Mazurek, Milan, poslanec NR SR (2021-10-06):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Gyimesi, Juraj, poslanec NR SR (2020-09-29):
Pán predsedajúci, teraz budeme hlasovať o bodoch spoločnej správy č. 1 – 7 spoločne s návrhom gestorského výboru schváliť.
Paška, Pavol, predseda NR SR (2014-03-19):
(Hlasovanie.) 138 prítomných, 101 za, 35 sa zdržalo, 2 nehlasovali. Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú.
Kollár, Boris, predseda NR SR (2022-05-24):
(Zaznievanie gongu.) Vážené pani poslankyne, vážení páni poslanci, budeme pokračovať v rokovaní. Rokujeme o vládnom návrhu zákona o mediálnych službách a o zmene a doplnení niektorých zákonov (zákon o mediálnych službách) , tlač 762. Techniku prosím, aby monitor mi zapla. V rozprave vystúpi pán poslanec Vetrák.
D. Lipšic, podpredseda vlády a minister spravodlivosti SR: (2005-02-08):
Trestný zákon sa tvoril šesť rokov, tvorili ho naši najlepší sudcovia a prokurátori. A jeho cieľom bolo, aby sme prísnejšie postihovali tých, ktorí konajú protizákonne, ktorí porušujú zákon, a chránili viac tých, ktorí zákony rešpektujú. Dnes v tejto snemovni prešli pozmeňujúce návrhy, ktoré umožňujú väčšie pôsobenie organizovaného zločinu a ktoré sú v prospech mafie v tomto štáte. V takomto znení Trestný zákon nie je krokom vpred, ale je krokom naspäť. Pre mňa takáto cesta je neakceptovateľná. Kvôli tomu, aby som vytvoril priestor pre vládnu koalíciu na marcovej a májovej schôdzi prerokovať a schváliť Trestný zákon, ktorý bude razantný a efektívny, ktorý bude chrániť občanov, ktorí si ctia zákon, a postihovať tých, ktorí ho porušujú, využívam svoje právo podľa § 95 zákona o rokovacom poriadku a beriem späť návrh Trestného zákona. (Potlesk.)
M. Číž, podpredseda NR SR: (2007-09-19):
Pán poslanec, ja som mal tendenciu si vás vážiť ako človeka, ktorý preukázateľne dosiahol v manažérskej aj v praktickej činnosti v tej mikroekonomickej sfére isté úspechy. A dokonca sa mi istý čas zdala vaša ambícia kandidovať na eurokomisára ako akceptovateľná, že teda to základné vybavenie máte. Ale potom, čo počujem teraz, už takú istotu ani zďaleka nemám. Pán poslanec, mám pocit, že ste naposledy čítali naozaj v tých sedemdesiatych rokoch. Ja odteraz dôsledne budem citovať autorov výrokov, autorov tvrdení. Pán poslanec, ale taká neuveriteľná neznalosť diskusie, ktorá prebieha v prostredí Európskej únie o správe verejných peňazí, o európskom sociálnom modeli, a povedať to, čo ste tu povedali, podľa mňa vás diskvalifikuje ako ekonóma. A je to trápne. Nehnevajte sa. Naozaj Slovensko potrebuje veľmi vážnu diskusiu o mechanizme správy verejných peňazí, o správe peňazí, ktoré treba užívať vo verejnom záujme. Nepochopiť toto ako diskusiu, ktorá je úplne aktuálna a súčasná v súčasnom ekonomickom svete, to hraničí, pán poslanec, s diletantizmom. Odpustite mi to. Ďakujem pekne.
Cmorej, Peter, poslanec NR SR (2021-06-24):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru, Výboru pre financie a rozpočet, Výboru pre sociálne veci a Výboru pre zdravotníctvo, ďalej aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 13. septembra 2021 a v gestorskom výbore do 14. septembra 2021.
Grendel, Gábor, podpredseda NR SR (2020-09-23):
Pán poslanec Viskupič.
Pellegrini, Peter, predseda NR SR (2014-11-26):
Ďakujem vám, pán prezident, za vaše vystúpenie. Vážené panie poslankyne, vážení páni poslanci, vyhlasujem krátku, päťminútovú prestávku. (Odchod prezidenta SR Andreja Kisku v sprievode predsedu NR SR Petra Pellegriniho z rokovacej sály za zvukov prezidentských fanfár.) (Päťminútová prestávka.) (Po prestávke.)
Krajniak, Milan, poslanec NR SR (2016-09-09):
Mne sa veľmi páčila jedna veta, ktorú Boris povedal, a myslím si, že tak by to malo byť, tú vetu zacitujem: „Nech sa každý za seba hanbí sám alebo nech sa pozdvihne tým, čo hovorí.“ O tom by mal byť parlament, nie o tom, aby opozícia rozhodovala, že tak toto sa nám až tak nepáči, že to nebudeme počúvať, alebo aby vládna koalícia robila niečo opačné, to znamená, toto už sa nám tu nechce. Parlament nie je stroj pána Kvorku, ktorý má ticho vrčať a proste schvaľovať zákony á, á Fordova linka, kde keď, preboha živého, máme nejakú časovú proste etapu, keď sa nevyrába, tak sú z toho hospodárske škody. Parlament je organizmus, ktorý odráža organizmus našej spoločnosti, tohto národa. No môže sa nám nepáčiť, že niektorí ľudia, ktorí sú súčasťou nášho národa, sú leniví, môže sa nám nepáčiť, že niektorí sú možno takí alebo onakí, ale je to jednoducho jeden organizmus a ja sa cítim byť jeho súčasťou. Snažím sa mať ten organizmus rád, brať ho taký, aký je, a to sa nevyvyšujem, len vravím, že každý asi v organizme tohto národa plníme nejakú funkciu alebo mali by sme sa snažiť plniť nejakú funkciu, ktorá je zmysluplná. A ten organizmus parlamentu reprezentuje ten národný organizmus a ja sa obávam, že ak ten rokovací poriadok bude pokračovať takýmto spôsobom, tak to je pokus o kastráciu toho obrazu, ako ho tento národ názorovo, ideovo a svojimi predstavami o tom, že ako máme pokračovať do budúcnosti, vyzerá.
M. Číž, podpredseda NR SR: (2008-06-17):
S faktickými sa hlásia poslanci Jarjabek, Senko, Pado. Ak je to všetko, uzatváram možnosť prihlásiť sa s faktickou poznámkou. Slovo má pán poslanec Jarjabek.
Blanár, Juraj, podpredseda NR SR (2022-05-03):
Pán poslanec Kubánek s reakciou na pána poslanca Richtera.
Blanár, Juraj, podpredseda NR SR (2022-05-24):
S faktickou poznámkou pani predsedníčka Marcinková.